Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3585

(1) A tejtermelő gazdaságban, tejgyűjtő (kezelő) helyeken a hatósági állatorvosnak szükség szerint, de legalább negyedévente egy alkalommal helyszíni élelmiszerhigiéniai szemlét kell végeznie. Az élelmiszerhigiéniai szemle során a hatósági állatorvos ellenőrzi: — a tej állapotát befolyásoló takarmányozást, — az állategészségügyi és járványvédelmi rendszabályok megtartását, — a tejelő beteg állatok elkülönítését és ezek elkülönített fejésének, valamint tejük kezelésének feltételeit, — az élelmezés-egészségügyi várakozási idő megtartását, — a tej állapotát károsan befolyásoló tényezőket, különös tekintettel a tőgygyulladás előfordulására, — a tej nyerésének, kezelésének, gyűjtésének, tárolásának, átvételének, szállításának, technológiai, higiéniai feltételrendszerét, szükség szerint laboratóriumi vizsgálat igénybevételével is, — a tisztítást és fertőtlenítést, — a tejtermelő gazdaságban, tejgyűjtőben (kezelőben) végzett tejvizsgálatokat, különös tekintettel a vizsgálatok szakszerűségére, azok bizonylatolására és az eredmények alakulására, — a takarmányozásra kerülő tej és tejtermékek felhasználásának módját és körülményeit, — a takarmányozásra is alkalmatlan tej és tejtermék ártalmatlanná tételének végrehajtását, — a személyi higiéniát, — a tejtermelő gazdaság vizének felhasználhatóságát, — a szennyvízelvezetés körülményét.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes